கேள்வி: அக்பர் பதம்சி பற்றி தகவல் சொல்.
பதில்: அக்பர் பதம்சி (Akbar Padamsee) (பிறப்பு: 1928 ஏப்ரல் 12 - இறப்பு: 2020 சனவரி 6), இவர் ஓர் இந்திய கலைஞர் மற்றும் ஓவியருமாவார். நவீன இந்திய ஓவியத்தின் முன்னோடிகளான, சையது ஐதர் ராசா, எஃப்.என். சௌசா மற்றும் மக்புல் ஃபிதா உசைன் ஹூசேன் போன்றவர்களில் இவரும் ஒருவராக கருதப்படுகிறார். பல ஆண்டுகளாக அவர் எண்ணெய் ஓவியம், பிளாஸ்டிக் குழம்பு, நீர் வண்ணம், சிற்பம், அச்சு தயாரித்தல், கணினி வரைகலை மற்றும் புகைப்படம் எடுத்தல் வரை பல்வேறு ஊடகங்களுடன் பணியாற்றினார். மேலும், திரைப்படத் தயாரிப்பாளர், சிற்பி, புகைப்படக் கலைஞர், செதுக்குபவர், லித்தோகிராஃபர் என பல துறைகளிலும் பணியாற்றினார். இன்று அவரது ஓவியங்கள் நவீன இந்திய கலைஞர்களால் மிகவும் மதிக்கப்படுகின்றன. 2011, மார்ச்சு 25ம் தேதியில், அவரது ஓவியமான ''சயன நிர்வாண''ம் நியூயார்க்கு நகரம் சொதேபியில், US $ 1,426,500 க்கு விற்றது. இவருக்கு 1962 ஆம் ஆண்டு,இந்தியாவின் தேசிய கலை அகாதமியான, லலித் கலா அகாதமி மூலம் லலித் கலா அகாதமி (லலித் கலா ரத்னா), 1997 இல், மத்தியப் பிரதேசம் அரசு, இவரது ''பிளாஸ்டிக் கலை''கள் பங்களிப்பிற்காக, காளிதாஸ் சம்மன் விருது வழங்கப்பட்டது, மேலும், 2010 இல் இந்தியாவின் மூன்றாவது உயரிய சிவிலியன் மரியாதையான, பத்ம பூசண் விருது இவருக்கு வழங்கப்பட்டது.